Երևի թե արդեն պարզ է, թե ինչ եմ փորձում ակնարկել։ Ժամանակավոր կառավարությունը չպետք է ընթանա հերքման և անցյալի հետ բոլոր կամուրջները այրելու ճանապարհով, քանի որ վերջին տասնամյակներին Հայաստանում ստեղծվել են հիշատակության արժանի ու ավելի քան կիրառելի արժեքներ։ Անցյալի հերքումն ու ուրացումն անթույլատրելի պրակտիկա է, պետք է ոչ թե այրել հին քաղաքը՝ նորը կառուցելու անորոշ ակնկալիքով, այլ հինն ու նորը ներդաշնակեցնել և միահյուսել։ Խառնուրդ, որն անշուշտ լինելու է նոր Հայաստանի արժեքային հիմնասյունը։